15. ΑΠΟΦΑΣΙΣ ΠΡΟΕΔΡΟΥ ΚΥΒΕΡΝΗΣΕΩΣ ΚΑΙ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Π. 8329 της 12/18 Απρ. 1951 Περί εξαιρέσεως από του φόρου κύκλου εργασιών ενίων ειδών. Έχοντες υπ' όψει α)την διάταξιν της παρ. 4 του άρθρ. 3 του Α.Ν. 660/1937 "περί του φόρου επί του κύκλου εργασιών", ως αύτη προσετέθη δια της παρ. 2 του άρθρ. 15 του Ν.Δ. 631/48 και ετροποποιήθη και συνεπληρώθη δια του άρθρ. 11 του Α.Ν. 880/49 και β)την από 29 Μαρτ. 1951 γνωμοδότησιν της Επιτροπής της παρ. 4 του άρθρ. 3 του Α.Ν. 660/1937, αποφασίζομεν: 1.Εξαιρούμεν του φόρου κύκλου εργασιών επί των ακαθαρίστων εσόδων του εδαφ. α' άρθρ. 1 του Α.Ν. 660/1937 τα κάτωθι είδη παραγόμενα ή κατασκευαζόμενα εν τη Χώρα. α)Άσβεστος παραγομένη υπό βιοτεχνών ασβεστοποιών χρησιμοποιούντων ως καύσιμον ύλην μόνον καυσόξυλα ή πυρηνόξυλον και μη διαθετόντων μηχανικάς εγκαταστάσεις. β)Φόδραι εν γένει, χρωματισταί ή μη, καστοροπροβιές λευκαί, φυτιλάκια, βελανηδερά, σταμπαριστά, πάντα ταύτα, εφ' όσον κατασκευάζονται υπό βιοτεχνών βυρσοδεψών εργαζομένων χειρωνακτικώς ή διαθετόντων εγκατεστημένην κινητήριον δύναμιν ουχί ανωτέραν των 7 ίππων. 2.Η εξαίρεσις των ανωτέρω ειδών εφαρμόζεται επί των από 1 Νοεμ. 1949 και εφεξής πραγματοποιουμένων ακαθαρίστων εσόδων εκ της πωλήσεως των ειδών τούτων. Η ανωτέρω απόφασις καταργείται ολοσχερώς μεν από 1 Ιαν. 1977, τμηματικώς δε από 1 Ιαν. 1973 μέχρι 31 Δεκ. 1976 δια των άρθρ. 1 παρ. 2 και 4 Ν.Δ. 1080/1971 (κατωτ. αριθ. 59). 